මේ රස්සාව ආරක්ෂා කිරීමට නම් එය අනාගතය වෙනුවෙන් සුරක්ෂිත කරන්නට නම් මේ උඩ තිබෙන වනගැබ රක්ෂිතයක් බවට පත් කර යුතුයි. අපි පොඩි දවස්වල තිබුණා වාගේ ඒ සඳහා කාගෙවත් බලපෑම් නැති විය යුතුයි. එතකොට ඔය කියන රක්ෂිතය ලස්සනට කැලෑවක් වෙයි. ජල සම්පත ආරක්ෂා වේවි. සතා සිව්පාවා ආරක්ෂා වේවි. දැනටත් රක්ෂිතය තිබෙන කොටස්වල පවා මිනිස්සු බලහත්කාරයෙන් ඉඩම් අත්පත් කරගෙන ජනාවාස ඉදි කරමින් සිටිනවා. එම ඉඩම් සුද්ධ කිරීම යන ආදිය නිසා මෙම කොටසේ සෝදා පාළුව වැඩි වෙලා තිබෙනවා. දැන් මිනිසුන්නට පරිසරය තිබුණත් එකයි නැතත් එකයි මාගෙ බඩ ගෝස්තරය හොයා ගත්තා නම් ඇති කියන හැඟීම තමයි තියෙන්නේ. කවුරුත් මෙ සම්බන්ධයෙන් වැඩි උනන්දුවක් නැහැ. ඉස්සර මිනිස්සු හදපු ගස් කොළන් තමයි දැන් මිනිස්සු කපා විනාශ කරන්නේ. මම කියපු බොහෝ තොරතුරු ගම්පොළ කියන පොතේ පවා සමහර සිද්ධින් වාර්තා කරලා තිබෙනවා.
රක්ෂිතයේ තිබෙන කොටස් බලහත්කාරයෙන් අත්පත් කරගන්නේ කවුද?
මිනිස්සු